Περιεχόμενα

# Εφαρμογή προχωρημένων φίλτρων

1. Αντιγράψτε τις κεφαλίδες των στηλών των περιοχών του φύλλου που θα φιλτραριστούν σε μια άδεια περιοχή του φύλλου και στη συνέχεια εισαγάγετε τα κριτήρια του φίλτρου σε μια γραμμή κάτω από τις κεφαλίδες. Ως αποτέλεσμα, τα δεδομένα που είναι διευθετημένα οριζόντια σε μια γραμμή θα συνδέονται πάντα λογικά με τον τελεστή AND και τα δεδομένα που είναι διευθετημένα κάθετα θα συνδέονται πάντα λογικά με τον τελεστή OR.

2. Αφού έχετε δημιουργήσει έναν πίνακα φίλτρου, επιλέξτε τις περιοχές του φύλλου για φιλτράρισμα. Ανοίξτε τον διάλογο Προχωρημένο φίλτρο επιλέγοντας Δεδομένα - Περισσότερα φίλτρα - Προχωρημένο φίλτρο και καθορίστε τις συνθήκες του φίλτρου.

3. Έπειτα πατήστε Εντάξει και θα δείτε ότι μόνο οι γραμμές από το αρχικό φύλλο των οποίων τα περιεχόμενα ικανοποιούν τα κριτήρια αναζήτησης είναι ακόμα ορατές. Όλες οι άλλες γραμμές κρύβονται προσωρινά και μπορούν να επανεμφανιστούν με την εντολή Μορφή - Γραμμές - Εμφάνιση.

## Παράδειγμα

Φορτώστε ένα υπολογιστικό φύλλο με τις περισσότερες δυνατές εγγραφές. Για το παράδειγμα υποθέτουμε ότι έχουμε ένα φανταστικό έγγραφο Κύκλων εργασιών, αλλά μπορείτε να χρησιμοποιήσετε οποιοδήποτε άλλο έγγραφο. Η εμφάνιση του εγγράφου είναι η εξής:

| A | B | C | D | E
1 | Μήνας | Προεπιλογή | Εργασία | Πολυτέλεια | Σουίτα
2 | Ιανουάριος | 125600 | 200500 | 240000 | 170000
3 | Φεβρουάριος | 160000 | 180300 | 362000 | 220000
4 | Μάρτιος | 170000 |  |  | και ούτω καθεξής...

Αντιγράψτε τη γραμμή 1 με τις κεφαλίδες γραμμής (ονόματα πεδίων) στη γραμμή 20, για παράδειγμα. Εισαγάγετε τις συνθήκες φιλτραρίσματος που συνδέονται με τον τελεστή OR στις γραμμές 21, 22, κ.λπ.

| A | B | C | D | E
20 | Μήνας | Προεπιλογή | Εργασία | Πολυτέλεια | Σουίτα
21 | Ιανουάριος |  |  |  |
22 |  | >160000 |  |  |

Καθορίστε ότι θα εμφανίζονται μόνο οι σειρές που είτε έχουν την τιμή Ιανουάριος στα κελιά Μήνας Ή μια τιμή μεγαλύτερη από 160000 στα κελιά Τυπική.

Επιλέξτε Δεδομένα - Περισσότερα φίλτρα - Προχωρημένο φίλτρο και έπειτα επιλέξτε την περιοχή A20:E22. Αφού πατήσετε Εντάξει, θα εμφανιστούν μόνο οι φιλτραρισμένες γραμμές. Οι άλλες γραμμές θα κρυφτούν από την προβολή.

Σχετικά θέματα

Εφαρμογή φίλτρων

Εφαρμογή αυτόματου φίλτρου

Αντιγραφή μόνο ορατών κελιών