Περιεχόμενα

# Κωδικοί μορφής αριθμών

Οι κώδικες μορφοποίησης αριθμών μπορεί να αποτελούνται από μέχρι τέσσερα τμήματα που διαχωρίζονται με ερωτηματικό (semicolon ;).

1. Εάν ο κωδικός μορφής αριθμού έχει δύο τμήματα, το πρώτο αντιπροσωπεύει τις θετικές τιμές και το μηδέν και το δεύτερο τις αρνητικές τιμές.

2. Σε έναν κωδικό μορφής αριθμού με τρία τμήματα, το πρώτο τμήμα εφαρμόζεται σε θετικές τιμές, το δεύτερο τμήμα σε αρνητικές τιμές και το τρίτο στην τιμή μηδέν.

3. Μπορείτε επίσης να ορίσετε συνθήκες και στα τρία τμήματα, έτσι ώστε η μορφή να εφαρμόζεται μόνο εάν ικανοποιείται μία συνθήκη.

4. Το τέταρτο τμήμα εφαρμόζεται εάν το περιεχόμενο δεν είναι τιμή, αλλά κάποιο κείμενο. Το περιεχόμενο αντιπροσωπεύεται από ένα σύμβολο (@).

## Δεκαδικές θέσεις και σημαντικά ψηφία

Χρησιμοποιείστε το μηδέν (0), το σύμβολο αριθμού (#) ή το ερωτηματικό (?) ως δεσμευτικά θέσης στον κωδικό μορφοποίησης αριθμού σας για να αναπαριστούν αριθμούς. Το # εμφανίζει μόνο σημαντικά ψηφία, ενώ το 0 εμφανίζει μηδενικά εάν υπάρχουν λιγότερα ψηφία στον αριθμό από όσα στη μορφή αριθμού. Το ? δουλεύει όπως το #, αλλά προσθέτει έναν κενό χαρακτήρα για να διατηρήσει τη δεκαδική στοίχιση εάν υπάρχει ένα κρυφό μη σημαντικό μηδέν.

Χρησιμοποιείστε αγγλικά ερωτηματικά (?), μηδενικά (0) ή σύμβολα αριθμών (#) για να αναπαραστήσετε τον αριθμό των ψηφίων που θα συμπεριληφθούν στον αριθμητή και στον παρονομαστή ενός κλάσματος. Τα κλάσματα τα οποία δεν ταιριάζουν στο πρότυπο που ορίσατε εμφανίζονται ως αριθμοί κινητής υποδιαστολής.

Εάν ένας αριθμός περιέχει περισσότερα ψηφία στα δεξιά του δεκαδικού οριοθέτη από όσα δεσμευτικά θέσης υπάρχουν στη μορφοποίηση, ο αριθμός θα στρογγυλοποιηθεί αναλόγως. Σε περίπτωση που ένας αριθμός περιέχει περισσότερα ψηφία στα αριστερά του δεκαδικού οριοθέτη από όσα δεσμευτικά θέσης υπάρχουν στη μορφοποίηση, θα εμφανιστεί ολόκληρος ο αριθμός. Χρησιμοποιείστε τον ακόλουθο κατάλογο ως οδηγό για τη χρήση δεσμευτικών θέσης, όταν δημιουργείτε έναν κωδικό μορφής αριθμού:

Δεσμευτικά θέσεων | Εξήγηση
--- | ---
# | Δεν εμφανίζει πρόσθετα μηδενικά.
? | Εμφανίζει χαρακτήρες διαστήματος αντί για πρόσθετα μηδενικά.
0 (Μηδέν) | Εμφανίζει πρόσθετα μηδενικά εάν ο αριθμός έχει λιγότερες θέσεις από ότι μηδενικά στη μορφή.

### Παραδείγματα

Μορφή αριθμού | Κώδικας μορφής
--- | ---
3456,78 ως 3456,8 | ####.#
9,9 ως 9,900 | #.000
13 ως 13,0 και 1234,567 ως 1234,57 | #.0#
5,75 ως 5 3/4 και 6,3 ως 6 3/10 | # ???/???
,5 ως 0,5 | 0.##
,5 ως 0,5 (με δύο πρόσθετα διαστήματα στο τέλος) | 0.???

### Διαχωριστικό χιλιάδων

Ανάλογα με τη γλωσσική σας ρύθμιση, μπορείτε να χρησιμοποιήσετε ένα κόμμα, μια τελεία ή ένα κενό ως διαχωριστή χιλιάδων. Επίσης μπορείτε να χρησιμοποιήσετε το διαχωριστικό για να μειώσετε το μέγεθος του αριθμού που εμφανίζεται κατά ένα πολλαπλάσιο του 1000 για κάθε διαχωριστικό. Τα παρακάτω παραδείγματα χρησιμοποιούν την τελεία ως διαχωριστικό χιλιάδων:

Μορφή αριθμού | Κώδικας μορφής
--- | ---
15000 ως 15.000 | #,###
16000 ως 16 | #,

## Συμπεριλαμβάνοντας κείμενο σε κωδικούς μορφής αριθμών

### Κείμενο και αριθμοί

Για να συμπεριλάβετε κείμενο σε μια αριθμητική μορφή που εφαρμόζεται σε κελί που περιέχει αριθμούς, βάλτε διπλά εισαγωγικά (") μπροστά και πίσω από το κείμενο, ή ανάστροφη πλαγιοκάθετο (/) πριν από έναν χαρακτήρα. Παραδείγματος χάρη, εισάγετε #,# "μέτρα" για να εμφανίσετε "3,5 μέτρα" ή #,# \m για να εμφανίσετε "3,5 m". Εάν χρησιμοποιείτε κενό ως διαχωριστικό χιλιάδων, θα πρέπει να εισάγετε κενά μεταξύ των εισαγωγικών στα προηγούμενα παραδείγματα: #,#" μέτρα" ή #,#\ \m για να πάρετε το σωστό αποτέλεσμα.

### Κείμενο και Κείμενο

Για να συμπεριλάβετε κείμενο σε μια μορφή αριθμού η οποία εφαρμόζεται σε ένα κελί το οποίο μπορεί να περιέχει κείμενο, περικλείστε το κείμενο με διπλά εισαγωγικά (" ") και κατόπιν προσθέστε ένα σύμβολο (@). Παραδείγματος χάρη, εισάγετε "Σύνολο για "@ για να εμφανίσετε "Σύνολο για Δεκέμβριο".

### Διαστήματα

Για να χρησιμοποιήσετε ένα χαρακτήρα για να καθορίσετε το πλάτος ενός διαστήματος μέσα σε μία μορφή αριθμού, πληκτρολογήστε μια υπογράμμιση (_) ακολουθούμενη από τον χαρακτήρα. Το πλάτος του διαστήματος ποικίλει ανάλογα με το πλάτος του χαρακτήρα που επιλέγετε. Παραδείγματος χάρη, το _M δημιουργεί ένα πλατύτερο διάστημα από το _i.

Για να γεμίσετε ελεύθερο διάστημα με ένα δεδομένο χαρακτήρα, χρησιμοποιήστε αστερίσκο (*) ακολουθούμενο από αυτόν τον χαρακτήρα. Παραδείγματος χάρη:

*\0

θα εμφανίσει ακέραιη τιμή (0) στην οποία προηγούνται τόσοι χαρακτήρες (\) όσοι απαιτούνται για να γεμίσει το πλάτος της στήλης. Για λογιστική αναπαράσταση, μπορείτε να στοιχίσετε αριστερά το νομισματικό σύμβολο με μια μορφή παρόμοια με:

$_-* 0.--;$-* 0.--;$_-* -

## Χρώμα

Για να ορίσετε το χρώμα ενός τμήματος ενός κώδικα μορφής αριθμών, εισάγετε ένα από τα ακόλουθα ονόματα χρωμάτων σε τετράγωνες αγκύλες [ ]:

CYAN | GREEN
BLACK | BLUE
MAGENTA | RED
WHITE | YELLOW

## Συνθήκες

### Παρενθέσεις υπό συνθήκη

Μπορείτε να ορίσετε μια μορφή αριθμών έτσι ώστε να εφαρμόζεται μόνον όταν η συνθήκη που καθορίσατε ισχύει. Οι συνθήκες εσωκλείονται μέσα σε τετράγωνες αγκύλες [ ].

Μπορείτε να χρησιμοποιήσετε οποιοδήποτε συνδυασμό από αριθμούς και από τους τελεστές <, <=, >, >=, = και <>.

Παραδείγματος χάρη, εάν θέλετε να εφαρμόσετε διαφορετικά χρώματα σε διαφορετικά θερμοκρασιακά δεδομένα, εισάγετε:

[BLUE][<0]#.0 "°C";[RED][>30]#.0 "°C";[BLACK]#.0 "°C"

Όλες οι θερμοκρασίες κάτω από το μηδέν είναι γαλάζιες, θερμοκρασίες μεταξύ 0 και 30 ° Κελσίου είναι μαύρες, και θερμοκρασίες πάνω από 30 °C είναι κόκκινες.

### Θετικοί και αρνητικοί αριθμοί

Για να καθορίσετε μια μορφή αριθμών που προσθέτει ένα διαφορετικό κείμενο σε έναν αριθμό, ανάλογα με το εάν ο αριθμός είναι θετικός, αρνητικός ή ίσος με το μηδέν, χρησιμοποιήστε την ακόλουθη μορφή:

"plus" 0;"minus" 0;"null" 0

## Αναπαράσταση ποσοστών, επιστημονικής σημειογραφίας και κλασμάτων

### Ποσοστά

Για να εμφανίσετε αριθμούς ως ποσοστά, προσθέστε στην μορφή αριθμού το σύμβολο ποσοστού (%).

### Επιστημονική σημειογραφία

Η επιστημονική σημειογραφία σας επιτρέπει να γράψετε πολύ μεγάλους αριθμούς ή πολύ μικρά κλάσματα σε μια συμπαγή μορφή. Παραδείγματος χάριν, στην επιστημονική σημειογραφία, το 650000 γράφεται ως 6,5 x 105 και το 0,000065 ως 6,5 x 10-5. Στο LibreOffice, αυτοί οι αριθμοί γράφονται ως 6,5Ε+5 και 6,5Ε-5, αντίστοιχα. Για να δημιουργήσετε μια μορφή αριθμού που εμφανίζει τους αριθμούς χρησιμοποιώντας επιστημονική σημειογραφία, εισάγετε ένα # ή 0 και έπειτα έναν από τους ακόλουθους κωδικούς E-, E+, e-, ή e+. Εάν το πρόσημο παραληφθεί μετά το E ή το e, δεν θα εμφανιστεί για θετική τιμή του εκθέτη. Για να πάρετε σημειογραφία μηχανικής, εισάγετε 3 ψηφία (0 ή #) στο ακέραιο μέρος: Παραδείγματος χάρη: ###,##E+00

### Αναπαράσταση κλάσματος

Για να εμφανίσετε μια τιμή ως κλάσμα, η μορφή αποτελείται από δύο ή τρία μέρη: ακέραιο προαιρετικό τμήμα, αριθμητή και παρανομαστή. Ο ακέραιος και ο αριθμητής χωρίζονται από ένα κενό ή οποιοδήποτε κείμενο σε εισαγωγικά. Ο αριθμητής και ο παρανομαστής χωρίζονται με έναν χαρακτήρα καθέτου (slash). Κάθε τμήμα μπορεί να αποτελείται από έναν συνδυασμό των #, ? και 0 ως δεσμευτικών θέσης.

Ο παρανομαστής υπολογίζεται ώστε να πάρει την πλησιέστερη τιμή του κλάσματος ως προς τον αριθμό των δεσμευτικών θέσης. Παραδείγματος χάρη, η τιμή PI αναπαριστάνεται ως 3 16/113 με τη μορφή:

# ?/???

Η τιμή του παρανομαστή μπορεί επίσης να εξαναγκαστεί στην τιμή που αντικαθιστά τα δεσμευτικά θέσης. Παραδείγματος χάρη, για να πάρετε την τιμή PI ως πολλαπλάσιο του 1/16ου (δηλ. 50/16), χρησιμοποιήστε τη μορφή:

?/16

## Κωδικοί μορφής αριθμών των νομισματικών μορφών

Η προεπιλεγμένη μορφή νομισμάτων για τα κελιά στο υπολογιστικό σας φύλλο καθορίζεται από την τοπική ρύθμιση του λειτουργικού σας συστήματος. Εάν το επιθυμείτε, μπορείτε να εφαρμόσετε ένα προσαρμοσμένο σύμβολο νομίσματος σε ένα κελί. Παραδείγματος χάρη, εισάγετε #.##0,00€ για να εμφανίσετε 4,50 € (Ευρώ).

Μπορείτε επίσης να καθορίσετε την τοπική ρύθμιση για το νόμισμα εισάγοντας τον τοπικό κωδικό για τη χώρα μετά το σύμβολο. Παραδείγματος χάριν, το [$€-407] αναπαριστά το Ευρώ στη Γερμανία. Για να δείτε έναν τοπικό κωδικό για μία χώρα, επιλέξτε τη χώρα στον κατάλογο Γλώσσα στην καρτέλα Αριθμοί του διαλόγου Μορφοποίηση κελιών.

Ο κωδικός μορφοποίησης για νομίσματα χρησιμοποιεί τη μορφή [$xxx-nnn], όπου xxx είναι το σύμβολο του νομίσματος, και nnn ο κωδικός της χώρας. Ειδικά τραπεζικά σύμβολα, όπως EUR (για το Eυρώ), δεν απαιτούν κωδικό χώρας. Η μορφή του νομίσματος δεν εξαρτάται από την γλώσσα την οποία επιλέγετε στο κουτί Γλώσσα.

## Μορφές ημερομηνίας και ώρας

Microsoft Excel Υποθέτει λανθασμένα το έτος 1900 ως δίσεκτο έτος και θεωρεί έγκυρη στους υπολογισμούς ημερομηνίας την ανύπαρκτη ημέρα της 29-02-1900. Επομένως, οι ημερομηνίες πριν από την 01-03-1900 είναι διαφορετικές στο Excel και στο Calc.

### Μορφές ημερομηνίας

Για να εμφανίσετε ημέρες, μήνες και έτη, χρησιμοποιείστε τους ακόλουθους κωδικούς μορφής αριθμών.

Δεν παρέχουν αποτελέσματα με νόημα όλοι οι κωδικοί μορφών για όλες τις γλώσσες.

Μορφή | Κωδικός μορφής
--- | ---
Μήνας ως 3. | M
Μήνας ως 03. | MM
Μήνας ως Ιαν-Δεκ | MMM
Μήνας ως Ιανουάριος-Δεκέμβριος | MMMM
Πρώτο γράμμα του ονόματος του μήνα | MMMMM
Ημέρα ως 2 | D
Ημέρα ως 02 | DD
Ημέρα ως Κυρ-Σαβ | NN or DDD or AAA
Ημέρα ως Κυριακή μέχρι Σάββατο | NNN or DDDD or AAAA
Ημερομηνία ακολουθούμενη από κόμμα, όπως "Κυριακή," | NNNN
Έτος ως 00-99 | YY
Έτος ως 1900-2078 | YYYY
Ημερολογιακή εβδομάδα | WW
Τριμηνιαία ως Τ1 μέχρι Τ4 | Q
Τριμηνιαία όπως 1ο τρίμηνο έως 4ο τρίμηνο | QQ
Εποχή, συντόμευση. Στο ιαπωνικό ημερολόγιο Gengou, απλός χαρακτήρας (δυνατές τιμές: M, T, S, H) | G
Εποχή, σύντμηση | GG
Εποχή, πλήρες όνομα | GGG
Αριθμός του έτους μέσα στην εποχή, σύντομη μορφή | E
Αριθμός του έτους μέσα στην εποχή, σύντομη μορφή | ΟΟ ή R
Εποχή, πλήρες όνομα και έτος | RR ή ΠΠΠΟΟ

Οι ανωτέρω αναφερόμενοι κώδικες μορφοποίησης λειτουργούν με την γλωσσική έκδοση του LibreOffice σας. Εντούτοις, όταν πρέπει να μετατρέψετε την τοπική ρύθμιση του LibreOffice σε μία άλλη τοπική ρύθμιση, θα πρέπει να ξέρετε τους κώδικες μορφοποίησης που χρησιμοποιούνται σε αυτήν την άλλη τοπική ρύθμιση.

Για παράδειγμα, εάν το λογισμικό σας έχει προσαρμοστεί στην αγγλική γλώσσα, και θέλετε να μορφοποιήσετε ένα έτος με 4 ψηφία τότε εισάγετε YYYY ως κώδικα μορφοποίησης. Όταν όμως αλλάζετε στην Γερμανική τοπική ρύθμιση , πρέπει να χρησιμοποιήσετε τον κώδικα JJJJ. Ο πίνακας που ακολουθεί καταγράφει μόνο τις εντοπισμένες διαφορές.

Τοπική ρύθμιση | Έτος | Μήνας | Ημέρα | Ώρα | Ημέρα της εβδομάδας | Εποχή
--- | --- | --- | --- | --- | --- | ---
English - en και δεν καταγράφονται όλες οι τοπικές προσαρμογές | Y | M | D | H | A | G
Γερμανικά - de | J |  | T |  |  |
Ολλανδικά - nl | J |  |  | U |  |
Γαλλικά - fr | A |  | J |  | O |
Ιταλικά - it | A |  | G |  | O | X
Πορτογαλικά - pt | A |  |  |  | O |
Ισπανικά - es | A |  |  |  | O |
Δανέζικα - da |  |  |  | T |  |
Νορβηγικά - no, nb, nn |  |  |  | T |  |
Σουηδικά - sv |  |  |  | T |  |
Φιλανδικά - fi | V | K | P | T |  |

### Εισαγωγή ημερομηνιών

Για να εισάγετε μια ημερομηνία σε ένα κελί, χρησιμοποιήστε τη μορφή του γρηγοριανού ημερολογίου. Παραδείγματος χάρη, σε αγγλική τοπική ρύθμιση, εισάγετε 1/2/2002 για Ιανουαρίου 2, 2002.

Όλες οι μορφές ημερομηνίας εξαρτώνται από την τοπική ρύθμιση που έχει οριστεί στα LibreOffice - Προτιμήσεις Εργαλεία - Επιλογές - Γλώσσες και τοπικές ρυθμίσεις - Γενικά. Για παράδειγμα, εάν η τοπική σας ρύθμιση έχει οριστεί σε 'Ιαπωνικά', τότε χρησιμοποιείται το ημερολόγιο Gengou. Η προεπιλεγμένη μορφή ημερομηνίας στο LibreOffice χρησιμοποιεί το Γρηγοριανό ημερολόγιο.

Για να ορίσετε μια μορφή ημερολογίου η οποία είναι ανεξάρτητη από την τοπική ρύθμιση, προσθέστε έναν τροποποιητή μπροστά από την μορφή της ημερομηνίας. Παραδείγματος χάρη, για να εμφανίσετε μια ημερομηνία χρησιμοποιώντας τη μορφή του ιουδαϊκού ημερολογίου σε μια μη εβραϊκή τοπική ρύθμιση, εισάγετε: [~jewish]ΗΗ/MM/ΕΕΕΕ.

Το καθορισμένο ημερολόγιο εξάγεται στο Microsoft Excel χρησιμοποιώντας επεκταμένο LCID. Επεκταμένο LCID μπορεί επίσης να χρησιμοποιηθεί στη συμβολοσειρά μορφής. Θα μετατραπεί σε τροποποιητή ημερολογίου εάν υποστηρίζεται. Δείτε την παρακάτω ενότητα Επεκταμένο LCID.

Τροποποιητής | Ημερολόγιο
--- | ---
[~buddhist] | Ημερολόγιο Ταϊλανδών βουδιστών
[~gengou] | Ιαπωνικό ημερολόγιο Gengou
[~gregorian] | Γρηγοριανό ημερολόγιο
[~hanja] ή [~hanja_yoil] | Κορεατικό ημερολόγιο
[~hijri] | Αραβικό ισλαμικό ημερολόγιο
[~jewish] | Ιουδαϊκό ημερολόγιο
[~ROC] | Ημερολόγιο της Δημοκρατίας της Κίνας

Εάν εκτελέσετε έναν υπολογισμό που περιλαμβάνει ένα ή περισσότερα κελιά χρησιμοποιώντας μια μορφή ημερομηνίας, το αποτέλεσμα μορφοποιείται ανάλογα με τις ακόλουθες χαρτογραφήσεις:

Αρχική μορφή | Τελική μορφή
--- | ---
Ημερομηνία + Ημερομηνία | Αριθμός (Ημέρες)
Ημερομηνία + Αριθμός | Ημερομηνία
Ημερομηνία + Ώρα | Ημερομηνία&Ώρα
Ημερομηνία + Ημερομηνία&Ώρα | Αριθμός
Ώρα + Ώρα | Ώρα
Ώρα + Αριθμός | Ώρα
Ώρα + Ημερομηνία&Ώρα | Ημερομηνία&Ώρα
Ημερομηνία&Ώρα + Ημερομηνία&Ώρα | Ώρα
Ημερομηνία&Ώρα + Αριθμός | Ημερομηνία&Ώρα
Αριθμός + Αριθμός | Αριθμός

Η μορφή Ημερομηνία & χρόνος εμφανίζει την ημερομηνία και την ώρα στην οποία έγινε μια καταχώρηση σε ένα κελί με αυτήν τη μορφή.

Στο LibreOffice, τα έτη υποδεικνύονται με τέσσερα ψηφία, έτσι ώστε η διαφορά μεταξύ 1/1/99 και 1/1/01 να είναι δύο χρόνια. Αυτή η ρύθμιση Έτος (δύο ψηφία) επιτρέπει στο χρήστη να ορίσει τα έτη κατά τα οποία προστίθενται διψήφιες ημερομηνίες στο 2000. Για παράδειγμα, εάν καθορίσετε ημερομηνία 1930 ή μεταγενέστερη, η καταχώρηση "1/ 1/20" αναγνωρίζεται ως 01-01-2020 αντί για 01-01-1920.

Από προεπιλογή, στο LibreOffice, μια ημερομηνία με την τιμή "0" αντιστοιχεί στις 30 Δεκεμβρίου 1899.

### Μορφές ώρας

Για να εμφανίσετε ώρες, λεπτά και δευτερόλεπτα χρησιμοποιήστε τους παρακάτω κωδικούς μορφής αριθμών:

Μορφή | Κωδικός μορφής
--- | ---
Ώρες ως 0-23 | H
Ώρες ως 00-23 | HH
Ώρες ως 00 μέχρι περισσότερες από 23 | [HH]
Λεπτά ως 0-59 | M
Λεπτά ως 00-59 | MM
Λεπτά ως 00 μέχρι πάνω από 59 | [MM]
Δευτερόλεπτα ως 0-59 | S
Δευτερόλεπτα ως 00-59 | SS
Δευτερόλεπτα ως 00 μέχρι πάνω από 59 | [SS]

Για να εμφανίσετε δευτερόλεπτα σαν κλάσματα, προσθέστε το δεκαδικό οριοθέτη στον κωδικό μορφής αριθμού. Παραδείγματος χάρη, εισάγετε ΩΩ:ΛΛ:ΔΔ,00 για να εμφανίσετε την ώρα ως "01:02:03,45".

Οι μορφές ώρας λεπτών Λ και ΛΛ πρέπει να χρησιμοποιείται σε συνδυασμό με μορφές ώρας για να αποφευχθεί η σύγχυση με τη μορφή ημερομηνίας μήνα (για τα αγγλικά)

Εάν η ώρα εισάγεται στη μορφή 02:03,45 ή 01:02:03,45 ή 25:01:02, αντιστοιχίζονται οι ακόλουθες μορφές εάν δεν έχει οριστεί καμία άλλη μορφή ώρας: ΛΛ:ΔΔ,00 ή [ΩΩ]:ΛΛ:ΔΔ,00 ή [ΩΩ]:ΛΛ:ΔΔ

Η ώρα μπορεί να προστεθεί με το επίθημα ΠΜ/ΜΜ για να έχει ώρες σε μορφή 0-12 ΠΜ/ΜΜ.

## Εμφάνιση αριθμών χρησιμοποιώντας τοπικούς χαρακτήρες

## Τροποποιητές NatNum

Για να εμφανίσετε αριθμούς χρησιμοποιώντας χαρακτήρες τοπικών αριθμών, χρησιμοποιήστε έναν τροποποιητή [NatNum1], [NatNum2], ... [NatNum11] στην αρχή ενός κωδικού μορφοποίησης αριθμού.

Για να διευκρινίσετε αριθμούς σε διάφορες μορφές αριθμών, νομισμάτων και ημερομηνιών, χρησιμοποιήστε έναν τροποποιητή [NatNum12] με τα επιλεγμένα ορίσματα στην αρχή ενός κωδικού μορφής αριθμού. Δείτε την παρακάτω ενότητα NatNum12.

Ο τροποποιητής [NatNum1] χρησιμοποιεί πάντα την χαρτογράφηση χαρακτήρα ένα προς ένα για να μετατρέψει τους αριθμούς σε μια συμβολοσειρά η οποία ταιριάζει στο κωδικό μορφής τοπικού αριθμού της αντίστοιχης τοπικής ρύθμισης. Οι άλλοι τροποποιητές παράγουν διαφορετικά αποτελέσματα εάν χρησιμοποιούνται με διαφορετικές τοπικές ρυθμίσεις. Μια τοπική ρύθμιση μπορεί να είναι η γλώσσα και η περιοχή για την οποία έχει καθοριστεί ο κωδικός μορφής, ή ένας τροποποιητής όπως [$-yyy] ο οποίος ακολουθεί τον τροποποιητή τοπικών αριθμών. Σε αυτήν την περίπτωση, το yyy είναι το δεκαεξαδικό MS-LCID το οποίο επίσης χρησιμοποιείται σε κωδικούς μορφής νομίσματος. Παραδείγματος χάρη, για να εμφανίσετε έναν αριθμό χρησιμοποιώντας ιαπωνέζικους πεζούς χαρακτήρες Kanji σε μια αγγλική (ΗΠΑ) τοπική ρύθμιση, χρησιμοποιήστε τον ακόλουθο κωδικό μορφής αριθμών:

[NatNum1][$-411]0

Στον παρακάτω κατάλογο, εμφανίζεται ο τροποποιητής [DBNumX] του Microsoft Excel ο οποίος αντιστοιχεί στον τροποποιητή [NatNum] του LibreOffice. Εφόσον θέλετε, μπορείτε να χρησιμοποιήσετε έναν τροποποιητή [DBNumX] αντί για έναν τροποποιητή [NatNum] για την τοπική σας ρύθμιση. Όποτε είναι δυνατό, το LibreOffice χαρτογραφεί εσωτερικά τους τροποποιητές [DBNumX] σε τροποποιητές [NatNumN].

Η εμφάνιση ημερομηνιών χρησιμοποιώντας τροποποιητές [NatNum] μπορεί να έχει διαφορετικό αποτέλεσμα από την εμφάνιση άλλων τύπων αριθμών. Τέτοια αποτελέσματα υποδηλώνονται από το 'CAL: '. Για παράδειγμα, 'CAL: 1/4/4' υποδεικνύει ότι ο χρόνος εμφανίζεται χρησιμοποιώντας τον [NatNum1] τροποποιητή, καθώς η μέρα και ο μήνας εμφανίζονται χρησιμοποιώντας τον [NatNum4] τροποποιητή. Αν το 'CAL' δεν έχει οριστεί,τότε οι μορφοποιήσεις ημερομηνίας για τον συγκεκριμένο τροποποιητή δεν υποστηρίζονται.

[NatNum0]

Δοκιμάστε να μετατρέψετε οποιαδήποτε συμβολοσειρά τοπικού αριθμού σε αραβικά ψηφία ASCII. Εάν είναι ήδη ASCII, παραμένει ASCII.

[NatNum1]

Μεταγραφές | Τοπικοί χαρακτήρες αριθμών | DBNumX | Μορφή ημερομηνίας
--- | --- | --- | ---
Κινέζικα | Κινέζικοι πεζοί χαρακτήρες |  | CAL: 1/7/7 [DBNum1]
Ιαπωνικά | σύντομοι χαρακτήρες Kanji | [DBNum1] | CAL: 1/4/4 [DBNum1]
Κορεάτικα | Κορεάτικοι πεζοί χαρακτήρες | [DBNum1] | CAL: 1/7/7 [DBNum1]
Εβραϊκά | Εβραϊκοί χαρακτήρες |  |
Αραβικά | Ινδοαραβικοί χαρακτήρες |  |
Ταϊλανδέζικα | Χαρακτήρες τάι |  |
Ινδικά | Ινδικοί-Ντεβαναγκάρι χαρακτήρες |  |
Όντια | Χαρακτήρες όντια (οριγικά) |  |
Μαράθι | Ινδικοί-Ντεβαναγκάρι χαρακτήρες |  |
Βεγγαλικά | Χαρακτήρες βεγγαλικών |  |
Παντσάμπι | Χαρακτήρες παντσάμπι (γκουρμούκι) |  |
Γκουγιαράτι | Χαρακτήρες γκουγιαράτι |  |
Ταμίλ | Χαρακτήρες ταμίλ |  |
Τελούγκου | Χαρακτήρες τελούγκου |  |
Κανάντα | Χαρακτήρες κανάντα |  |
Μαλαγιαλαμικά | Χαρακτήρες μαλαγιαλαμικών |  |
Λάο | Χαρακτήρες λάο |  |
Θιβετιανά | Χαρακτήρες θιβετιανών |  |
Βιρμανικά | Χαρακτήρες βιρμανικών (Μιανμάρ) |  |
Χμερ | Χαρακτήρες χμερ (Καμπότζη) |  |
Μογγολικά | Μογγολικοί χαρακτήρες |  |
Νεπαλικά | Ινδικοί-Ντεβαναγκάρι χαρακτήρες |  |
Τσόνγκα | Θιβετιανοί χαρακτήρες |  |
Φαρσί | Ανατολικοί ινδοαραβικοί χαρακτήρες |  |
Εκκλησιαστικά σλαβονικά | Κυριλλικοί χαρακτήρες |  |

[NatNum2]

Μεταγραφές | Χαρακτήρες τοπικών αριθμών | DBNumX | Μορφή ημερομηνίας
--- | --- | --- | ---
Κινέζικα | Κεφαλαίοι χαρακτήρες κινέζικων |  | CAL 2/8/8 [DBNum2]
Ιαπωνικά | Παραδοσιακοί χαρακτήρες κάντζι |  | CAL 2/5/5 [DBNum2]
Κορεάτικα | Κεφαλαίοι κορεάτικοι χαρακτήρες | [DBNum2] | CAL 2/8/8 [DBNum2]
Εβραϊκά | Εβραϊκή αρίθμηση |  |

[NatNum3]

Μεταγραφές | Τοπικοί χαρακτήρες αριθμών | DBNumX | Μορφή ημερομηνίας
--- | --- | --- | ---
Κινέζικα | Αραβικά ψηφία πλήρους πλάτους |  | CAL: 3/3/3 [DBNum3]
Ιαπωνικά | Αραβικά ψηφία πλήρους πλάτους |  | CAL: 3/3/3 [DBNum3]
Κορεάτικα | Αραβικά ψηφία πλήρους πλάτους | [DBNum3] | CAL: 3/3/3 [DBNum3]

[NatNum4]

Μεταγραφές | Τοπικοί χαρακτήρες αριθμών | DBNumX | Μορφή ημερομηνίας
--- | --- | --- | ---
Κινέζικα | κείμενο με πεζά γράμματα | [DBNum1] |
Ιαπωνικά | σύγχρονο κείμενο μακρύ κάντζι | [DBNum2] |
Κορεάτικα | επίσημο κείμενο πεζών χαρακτήρων |  |

[NatNum5]

Μεταγραφές | Χαρακτήρες τοπικών αριθμών | DBNumX | Μορφή ημερομηνίας
--- | --- | --- | ---
Κινέζικα | Μεγαλογράμματο κεινέζικο κείμενο | [DBNum2] |
Ιαπωνικά | παραδοσιακό κείμενο μακρύ κάντζι | [DBNum3] |
Κορεάτικα | επίσημο μεγαλογράμματο κείμενο |  |

[NatNum6]

Μεταγραφές | Χαρακτήρες τοπικών αριθμών | DBNumX | Μορφή ημερομηνίας
--- | --- | --- | ---
Κινέζικα | Κείμενο πλήρους πλάτους | [DBNum3] |
Ιαπωνικά | κείμενο πλήρους πλάτους |  |
Κορεάτικα | κείμενο πλήρους πλάτους |  |

[NatNum7]

Μεταγραφές | Χαρακτήρες τοπικών αριθμών | DBNumX | Μορφή ημερομηνίας
--- | --- | --- | ---
Κινέζικα | σύντομο μικρογράμματο κείεμενο |  |
Ιαπωνικά | σύγχρονο κείμενο σύντομο κάντζι |  |
Κορεάτικα | επίσημο μικρογράμματο κείμενο |  |

[NatNum8]

Μεταγραφές | Χαρακτήρες τοπικών αριθμών | DBNumX | Μορφή ημερομηνίας
--- | --- | --- | ---
Κινέζικα | σύντομο μεγαλογράμματο κείμενο |  |
Ιαπωνικά | παραδοσιακό κείμενο σύντομο κάντζι | [DBNum4] |
Κορεάτικα | επίσημο μεγαλογράμματο κείμενο |  |

[NatNum9]

Μεταγραφές | Χαρακτήρες τοπικών αριθμών | DBNumX | Μορφή ημερομηνίας
--- | --- | --- | ---
Κορεάτικα | Χαρακτήρες Χανγκούλ |  |

[NatNum10]

Μεταγραφές | Χαρακτήρες τοπικών αριθμών | DBNumX | Μορφή ημερομηνίας
--- | --- | --- | ---
Κορεάτικα | επίσημο κείμενο Χανγκούλ | [DBNum4] | CAL 9/11/11 [DBNum4]

[NatNum11]

Μεταγραφές | Χαρακτήρες τοπικών αριθμών | DBNumX | Μορφή ημερομηνίας
--- | --- | --- | ---
Κορεάτικα | ανεπίσημο κείμενο Χανγκούλ |  |

### Επεκταμένο LCID

Εάν είναι συμβατά, η τοπική αρίθμηση και το ημερολόγιο εξάγονται στο Microsoft Excel χρησιμοποιώντας επεκταμένο LCID. Επεκταμένο LCID μπορεί επίσης να χρησιμοποιηθεί σε μορφή συμβολοσειράς αντί για τροποποιητή NatNum.

Το επεκταμένο LCID αποτελείται από 8 δεκαεξαδικά ψηφία: [$-NNCCLLLL], με τα 2 πρώτα ψηφία NN για τοπική αρίθμηση, CC για ημερολόγιο και LLLL για κωδικό LCID. Παραδείγματος χάρη, το [$-0D0741E] θα μετατραπεί σε [NatNum1][$-41E][~buddhist]: Αριθμητικά Τάι (0D) με βουδιστικό ημερολόγιο (07) στο τοπικό Τάι (041E).

Τοπικοί αριθμοί

Τα δύο πρώτα ψηφία NN αντιστοιχούν σε τοπικούς αριθμούς:

NN | Αριθμοί | Αναπαράσταση | Συμβατό LCID
--- | --- | --- | ---
01 | Αραβικά | 1234567890 | όλα
02 | Ανατολικά αραβικά | ١٢٣٤٥٦٧٨٩٠ | 401 1401, 3c01, 0c01, 801, 2c01, 3401, 3001, 1001, 1801, 2001, 4001, 2801, 1c01, 3801, 2401
03 | Περσικά | ۱۲۳۴۵۶۷۸۹۰ | 429
04 | Ντεβαναγκάρι | १२३४५६७८९० | 439 44E, 461, 861
05 | Μπενγκάλι | ১২৩৪৫৬৭৮৯০ | 445 845
06 | Πουντζάμπι | ੧੨੩੪੫੬੭੮੯੦ | 446
07 | Γκουτζαράτι | ૧૨૩૪૫૬૭૮૯૦ | 447
08 | Ορίγια | ୧୨୩୪୫୬୭୮୯୦ | 448
09 | Ταμίλ | ௧௨௩௪௫௬௭௮௯0 | 449 849
0A | Τελούγκου | ౧౨౩౪౫౬౭౮౯౦ | 44A
0B | Κανάντα | ೧೨೩೪೫೬೭೮೯೦ | 44B
0C | Μαλαγιαλάμ | ൧൨൩൪൫൬൭൮൯൦ | 44C
0D | Τάι | ๑๒๓๔๕๖๗๘๙๐ | 41E
0E | Λαοτινά | ໑໒໓໔໕໖໗໘໙໐ | 454
0F | Θιβετιανά | ༡༢༣༤༥༦༧༨༩༠ | 851
10 | Μπουρμέζε | ၁၂၃၄၅၆၇၈၉၀ | 455
11 | Τιγκρίνα | ፩፪፫፬፭፮፯፰፱0 | 473 873
12 | Κμερ | ១២៣៤៥៦៧៨៩០ | 453
13 | Μογγολικά | ᠑᠒᠓᠔᠕᠖᠗᠘᠙᠐ | C50 850
1B | Ιαπωνικά | 一二三四五六七八九〇 | 411
1C | (οικονομικά) | 壱弐参四伍六七八九〇 |
1D | (Αραβικά πλήρους πλάτους) | １２３４５６７８９０ |
1E | Κινέζικα - απλοποιημένα | 一二三四五六七八九○ | 804 1004, 7804
1F | (οικονομικά) | 壹贰叁肆伍陆柒捌玖零 |
20 | (Αραβικά πλήρους πλάτους) | １２３４５６７８９０ |
21 | Κινέζικα - παραδοσιακά | 一二三四五六七八九○ | C04 1404
22 | (οικονομικά) | 壹貳參肆伍陸柒捌玖零 |
23 | (Αραβικά πλήρους πλάτους) | １２３４５６７８９０ |
24 | Κορεατικά | 一二三四五六七八九０ | 812
25 | (οικονομικά) | 壹貳參四伍六七八九零 |
26 | (Αραβικά πλήρους πλάτους) | １２３４５６７８９０ |
27 | Κορεατικά - Χανγκούλ | 일이삼사오육칠팔구영 |

Ημερολόγιο

Τα δύο ψηφία CC είναι για τον κωδικό ημερολόγιο. Κάθε ημερολόγιο είναι έγκυρο μόνο για κάποια LCID.

CC | Ημερολόγιο | Παράδειγμα (ΕΕΕΕ-ΜΜ-ΗΗ) | Υποστηριζόμενο LCID
--- | --- | --- | ---
00 | Γρηγοριανό | 2016-08-31 | Όλα
03 | Γκένγκου | 28-08-31 | 411 (Ιαπωνικό)
05 | Άγνωστο | 4349-08-31 | Χωρίς υποστήριξη
06 ή 17 | Χίζρι | 1437-11-28 | 401 (Αραβικό - Σαουδική Αραβία), 1401 (Αραβικό - Αλγερία), 3c01 (Αραβικό - Μπαχρέιν), 0c01 (Αραβικό - Αίγυπτος), 801 (Αραβικό - Ιράκ), 2c01 (Αραβικό - Ιορδανία), 3401 (Αραβικό - Κουβέιτ), 3001 (Αραβικό - Λίβανος), 1001 (Αραβικό - Λιβύη), 1801 (Αραβικό - Μαρόκο), 2001 (Αραβικό - Ομάν), 4001 (Αραβικό - Κατάρ), 2801 (Αραβικό - Συρία), 1c01 (Αραβικό - Τυνησία), 3801 (Αραβικό - Η.Α.Ε.), 2401 (Αραβικό - Υεμένη) και 429 (Φαρσί)
07 | Βουδιστικός | 2559-08-31 | 454 (Λάος), 41E (Ταϊλάνδη)
08 | Εβραϊκό | 5776-05-27 | 40D (Εβραϊκό)
10 | Ινδικό | 1938-06-09 | Χωρίς υποστήριξη
0E, 0F, 11, 12 ή 13 | Άγνωστο | 2016-07-29 | Χωρίς υποστήριξη
Χωρίς υποστήριξη | Χάντζα |  | 412 (Κορεατικό)
Χωρίς υποστήριξη | ROC | 0105-08-31 | 404 (Κινεζικό - Ταϊβάν)

## Τροποποιητής NatNum12

Για να διευκρινίσετε αριθμούς σε διάφορες μορφές αριθμών, νομισμάτων και ημερομηνιών, χρησιμοποιήστε έναν τροποποιητή [NatNum12] με τα επιλεγμένα ορίσματα στην αρχή ενός κωδικού μορφής αριθμού.

Παραδείγματα συνηθισμένης μορφοποίησης NatNum12

Κωδικός μορφοποίησης | Εξήγηση
--- | ---
[NatNum12] | Συλλαβισμός ως απόλυτος αριθμός: 1 → ένα
[NatNum12 τακτικό] | Συλλαβισμός ως τακτικός αριθμός: 1 → πρώτος/η/ο
[NatNum12 τακτικός αριθμός] | Συλλαβισμός ως τακτικός δείκτης: 1 → 1ος/1η/1ο
[NatNum12 κεφαλαιοποίηση] | Συλλαβισμός με κεφαλαιοποίηση, ως απόλυτος αριθμός: 1 → Ένα
[NatNum12 κεφαλαίος τακτικός] | Συλλαβισμός με κεφαλαία, ως τακτικός αριθμός: 1 → ΠΡΩΤΟΣ/Η/Ο
[NatNum12 τίτλος] | Συλλαβισμός σε γράμματα τίτλου, ως απόλυτος αριθμός: 101 → Εκατόν ένα
[NatNum12 USD] | Συλλαβίζεται ως ποσό χρημάτων δεδομένου νομίσματος που καθορίζεται από κωδικό ISO 3 γραμμάτων: 1 → ένα δολάριο ΗΠΑ
[NatNum12 D=τακτικός αριθμός]D" του "MMMM | Συλλαβισμός ως ημερομηνία με τη μορφή "1η Μαΐου"
[NatNum12 YYYY=τίτλος έτος,D=κεφαλαιοποίηση τακτικού]D" του "MMMM, YYYY | Συλλαβισμός ως ημερομηνία με τη μορφή "Πρώτη Μαΐου, χίλια εννιακόσια ενενήντα εννέα"
[NatNum12 MMM=upper]MMM-DD | Εμφάνιση κεφαλαίων συντομευμένου ονόματος μήνα σε μορφή "ΙΑΝ-01"
[NatNum12 MMMM=lower]MMMM | Εμφάνιση του μικρότερου ονόματος του μήνα στη μορφή "Ιανουάριος"

Άλλα δυνατά ορίσματα: "χρήματα" πριν από κωδικούς νομίσματος 3 γραμμάτων, π.χ. [NatNum12 capitalize money USD]0,00 θα μορφοποιήσει τον αριθμό "1,99" ως " Ένα και 99/100 U.S. Dollars".

## Κωδικοί σφαλμάτων

Εάν η τιμή είναι εκτός των ορίων για την επιλεγμένη μορφή εμφανίζεται ο παρακάτω κωδικός σφάλματος:

#FMT