Περιεχόμενα

# Ενοποίηση κειμένου

Συνδυασμός δύο ή περισσότερων επιλεγμένων πλαισίων κειμένου σε ένα.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε Σχήμα - Ενοποίηση κειμένου όταν επιλέγονται δύο ή περισσότερα πλαίσια κειμένου.

#### Από το μενού περιβάλλοντος:

Επιλέξτε Ενοποίηση κειμένου όταν επιλέγονται δύο ή περισσότερα πλαίσια κειμένου.

Η ενοποίηση πλαισίου κειμένου ενώνει πολλά πλαίσια κειμένου σε ένα ενιαίο πλαίσιο κειμένου, επιτρέποντας την εκ νέου ροή κειμένου μέσα στο πλαίσιο που προκύπτει.

Η εντολή Ενοποίηση κειμένου είναι ιδιαίτερα χρήσιμη για την επεξεργασία εγγράφων PDF με το LibreOffice Draw.

Η leitoyrg;ia επιθεωρεί τα θραύσματα κειμένου για να δει εάν τελειώνουν σε σημεία στίξης που τελειώνουν τις προτάσεις. Εάν όχι, τότε το περιεχόμενο του επόμενου πλαισίου κειμένου προστίθεται σε αυτό αντί να ξεκινήσει μια νέα παράγραφο. Πρέπει να διορθώσετε χειροκίνητα τη δημιουργία παραγράφων και να ορίσετε ιδιότητες παραγράφου μετά την ενοποίηση.

## Παρατηρήσεις

- Το πλαίσιο κειμένου που προκύπτει θα εισαχθεί στην τρέχουσα στρώση.

- Το πλαίσιο κειμένου που προκύπτει θα είναι χωρίς όνομα.

- Ο τίτλος και η περιγραφή των μεμονωμένων πλαισίων κειμένου θα χαθούν μετά την ενοποίηση.

- Τα προηγούμενα αντικείμενα του πλαισίου κειμένου διαγράφονται μετά την ενοποίηση.

- Κατά τη συνένωση καταλόγων, η διάταξη του καταλόγου μπορεί να επηρεαστεί από τη θέση των σημείων στίξης. Σε αυτήν την περίπτωση, θα χρειαστεί να επαναφέρετε χειροκίνητα τη διάταξη. Για παράδειγμα, όταν χρησιμοποιείτε την αρίθμηση της τεχνοτροπίας "1.", τα στοιχεία του καταλόγου που προκύπτουν ενδέχεται να χωριστούν μετά την τελεία.

- Για καλύτερα αποτελέσματα, συνδυάστε γειτονικά πλαίσια κειμένου με παρόμοια μορφοποίηση παραγράφων. Η μορφοποίηση χαρακτήρων μέσα στα πλαίσια κειμένου διατηρείται. Όταν συνδυάζετε πλαίσια κειμένου με διαφορετικές τεχνοτροπίες παραγράφου, ίσως χρειαστεί να επαναφέρετε χειροκίνητα την αρχική διάταξη του κειμένου.

Σχετικά θέματα

Εξαγωγή ως PDF