Περιεχόμενα

# Υπογραφή παραγράφου

Προσθέτει μια ψηφιακή υπογραφή στο τέλος οποιασδήποτε παραγράφου. Πρέπει να έχετε ψηφιακό πιστοποιητικό για να υπογράψετε μια παράγραφο.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε την καρτέλα Εισαγωγή - Πεδίο - Περισσότερα πεδία - Έγγραφο, επιλέξτε Υπογραφή παραγράφου στο πλαίσιο Τύπος, πατήστε το Εισαγωγή.

#### Από τη διεπαφή με καρτέλες:

Επιλέξτε την καρτέλα Εισαγωγή - Πεδίο - Περισσότερα πεδία - Έγγραφο, επιλέξτε Υπογραφή παραγράφου στο πλαίσιο Τύπος, πατήστε το Εισαγωγή.

Επιλέξτε την καρτέλα Αρχική σελίδα - Πεδίο - Περισσότερα πεδία - Έγγραφο, επιλέξτε Υπογραφή παραγράφου στο πλαίσιο Τύπος, πατήστε Εισαγωγή.

#### Από το πληκτρολόγιο:

Εντολή Ctrl + F2 και επιλέξτε Υπογραφή παραγράφου στο πλαίσιο Τύπος, πατήστε το Εισαγωγή.

Μια υπογραφή παραγράφου περιλαμβάνει μεταδεδομένα του χρήστη που δημιούργησε την υπογραφή και την ημερομηνία δημιουργίας της υπογραφής. Είτε το Έγκυρο, είτε το Άκυρο εμφανίζεται ως κείμενο στο τέλος μιας υπογραφής παραγράφου. Από προεπιλογή, εμφανίζεται Έγκυρο. Εάν η παράγραφος τροποποιηθεί με οποιονδήποτε τρόπο μετά την προσθήκη της υπογραφής της παραγράφου, η υπογραφή αλλάζει σε Άκυρο.

Κατά την αποθήκευση ενός εγγράφου, τυχόν άκυρες υπογραφές παραγράφου διαγράφονται αυτόματα.

Μια υπογραφή παραγράφου θα υποδεικνύει εάν μια συγκεκριμένη παράγραφος έχει τροποποιηθεί ή όχι οποιαδήποτε στιγμή μετά την εισαγωγή της υπογραφής. Μπορούν να προστεθούν πολλές υπογραφές παραγράφων και κάθε υπογραφή είναι ανεξάρτητη η μία από την άλλη.

## Για να εισαγάγετε μια υπογραφή παραγράφου

Αφού πλοηγηθείτε στην Υπογραφή παραγράφου στο παράθυρο διαλόγου Περισσότερα πεδία, πατήστε την Εισαγωγή για να ανοίξετε το παράθυρο διαλόγου Επιλογή πιστοποιητικού.

Μια υπογραφή παραγράφου θα παρεμβάλλεται πάντα στο τέλος της τρέχουσας επιλεγμένης παραγράφου. Εάν ο δρομέας κειμένου δεν βρίσκεται επί του παρόντος σε μια παράγραφο κειμένου, το παράθυρο διαλόγου Επιλογή πιστοποιητικού δεν θα ανοίξει.

Το παράθυρο διαλόγου Επιλογή πιστοποιητικού εμφανίζει οποιοδήποτε από τα ψηφιακά πιστοποιητικά σας που είναι διαθέσιμα για χρήση. Επιλέξτε το πιστοποιητικό που θέλετε και επιλέξτε Υπογραφή για να εισαγάγετε μια υπογραφή παραγράφου χρησιμοποιώντας το επιλεγμένο ψηφιακό πιστοποιητικό.

Πρέπει να έχετε ψηφιακό πιστοποιητικό για να ξεκινήσετε την Εφαρμογή ψηφιακών υπογραφών.

Σχετικά θέματα

Περί ψηφιακών υπογραφών