Περιεχόμενα

# Χρησιμοποιώντας υπομνήματα

Στα έγγραφα κειμένου, μπορείτε να προσθέσετε συνεχόμενα αριθμημένα υπομνήματα σε γραφικά αντικείμενα, πίνακες, πλαίσια και αντικείμενα σχεδίασης.

Μπορείτε να επεξεργασθείτε το κείμενο και τις περιοχές αρίθμησης για διαφορετικούς τύπους υπομνημάτων.

Όταν προσθέτετε ένα υπόμνημα σε μια εικόνα ή σε ένα αντικείμενο, το αντικείμενο και το υπόμνημα τοποθετούνται μαζί σε ένα νέο πλαίσιο. Όταν προσθέτετε υπόμνημα σε πίνακα, το κείμενο του υπομνήματος εισάγεται ως παράγραφος δίπλα στον πίνακα. Όταν προσθέτετε υπόμνημα σε πλαίσιο, το κείμενο του υπομνήματος προστίθεται στο κείμενο μέσα στο πλαίσιο, είτε πριν είτε μετά το υπάρχον κείμενο.

Για να μετακινήσετε το αντικείμενο μαζί με το υπόμνημα, σύρετε το πλαίσιο που τα περιέχει. Για να ενημερώσετε την αρίθμηση του υπομνήματος ύστερα από τη μετακίνηση του πλαισίου πιέστε το πλήκτρο F9.

Για τον ορισμό ενός υπομνήματος συνεχίστε ως εξής:

1. Επιλέξτε το αντικείμενο στο οποίο επιθυμείτε να προσθέσετε υπόμνημα.

2. Επιλέξτε Εισαγωγή - Υπόμνημα.

3. Εφαρμόστε τις επιλογές που επιθυμείτε και ύστερα πατήστε το πλήκτρο Εντάξει. Αν προτιμάτε, μπορείτε επίσης να εισάγετε διαφορετικό κείμενο στο πλαίσιο Κατηγορία, παραδείγματος χάρη Εικόνα.

Μπορείτε να επεξεργασθείτε το υπόμνημα απευθείας στο έγγραφο.

Ένα υπόμνημα μορφοποιείται με την τεχνοτροπία παραγράφου που ταιριάζει με την κατηγορία του υπομνήματος. Παραδείγματος χάρη, αν εισάγετε ένα υπόμνημα "Πίνακας", η τεχνοτροπία της παραγράφου "Πίνακας" θα εφαρμοστεί στο κείμενο του υπομνήματος.

Το LibreOffice μπορεί να προσθέσει αυτόματα ένα υπόμνημα όταν εισάγετε ένα αντικείμενο, γραφικό, πλαίσιο ή πίνακα. Επιλέξτε LibreOffice - Προτιμήσεις Εργαλεία - Επιλογές - LibreOffice Writer - Αυτόματο υπόμνημα.

Σχετικά θέματα

Προσθήκη αριθμών επικεφαλίδων στις λεζάντες

Τεχνοτροπίες αρίθμησης και παραγράφων

Προσθήκη κουκκίδων

Προσθήκη αρίθμησης

Απενεργοποίηση Κουκίδων και Αρίθμησης για μεμονωμένες παραγράφους

Συνδυασμός διαταγμένων καταλόγων

Ορισμός περιοχών με αριθμούς