Περιεχόμενα

# Προστασία κελιών

Αποτρέπει την τροποποίηση των περιεχομένων των επιλεγμένων κελιών.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε Πίνακας - Προστασία κελιών.

#### Από τη διεπαφή με καρτέλες:

Στο μενού Πίνακας της καρτέλας Πίνακας, επιλέξτε Προστασία κελιών.

#### Από τις γραμμές εργαλείων:

Προστασία κελιών

Όταν ο δρομέας βρίσκεται σε ένα κελί μόνο για ανάγνωση, εμφανίζεται μια σημείωση στη Γραμμή κατάστασης.

Για να καταργήσετε την προστασία κελιών, επιλέξτε τα κελιά, δεξιοπατήστε και, στη συνέχεια, επιλέξτε Αποπροστασία κελιών.

Σχετικά θέματα

Πίνακας

# Προστασία φύλλου

Προστατεύει τα κελιά στο τρέχον φύλλο από τροποποίηση.

Επιλέξτε Εργαλεία - Προστασία φύλλου για να ανοίξετε το παράθυρο διαλόγου Προστασία φύλλου στο οποίο μπορείτε στη συνέχεια να καθορίσετε προστασία φύλλου με ή χωρίς κωδικό πρόσβασης και επιλέξτε τα στοιχεία του φύλλου που θέλετε να προστατεύσετε.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε Εργαλεία - Προστασία φύλλου.

#### Από τη διεπαφή με καρτέλες:

Επιλέξτε Επιθεώρηση - Προστασία φύλλου

#### Από τη γραμμή πλοήγησης φύλλων:

Επιλέξτε Προστασία φύλλου.

#### Από τις γραμμές εργαλείων:

Προστασία φύλλου

Επιλέξτε Επεξεργασία - Προστασία κελιού για να ενεργοποιήσετε την προστασία φύλλου με τις τρέχουσες ρυθμίσεις προστασίας κελιού.

Για την προστασία των κελιών από περαιτέρω επεξεργασία, το πλαίσιο ελέγχου Προστατευμένα πρέπει να είναι επιλεγμένο στη σελίδα της καρτέλας Μορφή - Κελιά - Προστασία κελιών, ή στο μενού περιβάλλοντος Μορφοποίηση κελιών.

## Προστατέψτε αυτό το φύλλο και τα περιεχόμενα των προστατευμένων κελιών

Επιλέξτε αυτό το πλαίσιο ελέγχου για να ενεργοποιήσετε την προστασία των περιεχομένων φύλλων και κελιών.

## Κωδικός πρόσβασης / Επιβεβαίωση

Σας επιτρέπει να εισάγετε έναν κωδικό πρόσβασης για την προστασία του φύλλου από μη εξουσιοδοτημένες αλλαγές. Επιβεβαιώστε τον κωδικό πρόσβασης που πληκτρολογήσατε στο πρώτο πλαίσιο.

## Να επιτρέπεται στους χρήστες αυτού του φύλλου να

Επιλέξτε τα στοιχεία για προστασία από ενέργειες χρήστη:

- Επιλογή προστατευμένων κελιών: επισημάνετε αυτό το πλαίσιο ελέγχου για να σας επιτρέψετε να επιλέξετε τα προστατευμένα κελιά. Όταν το πλαίσιο ελέγχου δεν είναι επισημασμένο, δεν μπορείτε να επιλέξετε προστατευμένα κελιά, ο δρομέας δεν μπορεί να εισέλθει σε ένα προστατευμένο εύρος.

- Επιλογή απροστάτευτων κελιών: επισημάνετε αυτό το πλαίσιο ελέγχου για να επιτρέψετε στον χρήστη να επιλέξει τα απροστάτευτα κελιά. Όταν το πλαίσιο ελέγχου είναι ασημείωτο, ο χρήστης δεν μπορεί να επιλέξει απροστάτευτα κελιά, ο δρομέας δεν μπορεί να εισέλθει σε απροστάτευτο κελί ή περιοχή.

- Εισαγωγή στηλών: Επιτρέπονται οι εισαγωγές στηλών ακόμη και όταν το φύλλο είναι προστατευμένο. Λάβετε υπόψη ότι όταν είναι ενεργοποιημένες οι εισαγωγές στηλών, μπορείτε να εισαγάγετε στήλες ακόμη και όταν το εύρος εισαγωγής των νέων στηλών περιέχει προστατευμένα κελιά που θα μετατοπιστούν μετά την εισαγωγή. Τα κελιά των νεοεισαγόμενων στηλών κληρονομούν την ιδιότητα Προστασία της περιοχής που ανήκουν: όταν το νέο κελί βρίσκεται μέσα σε μια προστατευμένη περιοχή, το κελί προστατεύεται και όταν βρίσκεται σε απροστάτευτη περιοχή, το κελί είναι απροστάτευτο.

- Εισαγωγή σειρών: Επιτρέπονται οι εισαγωγές σειρών ακόμα και όταν το φύλλο είναι προστατευμένο. Λάβετε υπόψη ότι όταν είναι ενεργοποιημένες οι εισαγωγές σειρών, μπορείτε να εισαγάγετε σειρές ακόμα και όταν η περιοχή εισαγωγής των νέων σειρών περιέχει προστατευμένα κελιά τα οποία θα μετατοπιστούν μετά την εισαγωγή. Τα κελιά των νεοεισαγόμενων σειρών κληρονομούν την ιδιότητα Προστασία της περιοχής που ανήκουν: όταν το νέο κελί βρίσκεται μέσα σε μια προστατευμένη περιοχή, προστατεύεται και όταν βρίσκεται σε απροστάτευτη περιοχή, το κελί είναι απροστάτευτο.

- Διαγραφή στηλών: Επιτρέπονται οι διαγραφές στηλών. Λάβετε υπόψη ότι οι διαγραφές στηλών επιτρέπονται μόνο σε απροστάτευτα κελιά.

- Διαγραφή σειρών: Επιτρέπονται οι διαγραφές σειρών. Λάβετε υπόψη ότι οι διαγραφές σειρών επιτρέπονται μόνο σε απροστάτευτα κελιά.

Τα απροστάτευτα κελιά ή περιοχές κελιών μπορούν να ρυθμιστούν σε ένα προστατευμένο φύλλο χρησιμοποιώντας τα μενού Εργαλεία - Προστασία φύλλου και Μορφή - Κελιά - Προστασία κελιών:

1. Επιλέξτε τα κελιά που δεν θα είναι προστατευμένα

2. Επιλέξτε Μορφή - Κελιά - Προστασία κελιών. Αποεπιλέξτε το πλαίσιο Προστατευμένο και πατήστε στο Εντάξει.

3. Στο μενού Εργαλεία - Προστασία φύλλου, ενεργοποιήστε την προστασία για το φύλλο. Με άμεση ισχύ, μόνο η περιοχή κελιών που επιλέξατε στο βήμα 1 μπορεί να επεξεργαστεί.

Για να αλλάξετε αργότερα μια απροστάτευτη περιοχή σε προστατευμένη περιοχή:

1. Επιλέξτε το εύρος των κελιών που θα προστατεύονται.

2. Στη σελίδα της καρτέλας Μορφή - Κελιά - Προστασία κελιών, επιλέξτε το πλαίσιο Προστατευμένο.

3. Επιλέξτε το μενού Εργαλεία - Προστασία φύλλου. Το προηγουμένως επεξεργάσιμο εύρος τώρα προστατεύεται.

Η προστασία φύλλου επηρεάζει επίσης το μενού περιβάλλοντος των καρτελών φύλλων στο κάτω μέρος της οθόνης. Είναι αδύνατη η επιλογή των εντολών Διαγραφή και Μετονομασία.

Εάν ένα φύλλο προστατεύεται, δεν θα μπορείτε να τροποποιήσετε ή να διαγράψετε καμία τεχνοτροπία κελιών.

Ένα προστατευμένο φύλλο ή εύρος κελιών δεν μπορεί πλέον να τροποποιηθεί μέχρι να απενεργοποιηθεί αυτή η προστασία, με εξαίρεση τις ρυθμίσεις για στήλες και γραμμές του διαλόγου Εργαλεία - Προστασία φύλλου. Για να απενεργοποιήσετε την προστασία, επιλέξτε την εντολή Εργαλεία - Προστασία φύλλου. Εάν δεν έχει οριστεί κωδικός πρόσβασης, η προστασία φύλλου απενεργοποιείται αμέσως. Εάν το φύλλο ήταν προστατευμένο με κωδικό πρόσβασης, ανοίγει το παράθυρο διαλόγου Κατάργηση προστασίας, όπου πρέπει να εισαγάγετε τον κωδικό πρόσβασης.

Αφού αποθηκευτούν, τα προστατευμένα φύλλα μπορούν να αποθηκευτούν ξανά μόνο χρησιμοποιώντας την εντολή Αρχείο - Αποθήκευση ως.

Η πλήρης προστασία της εργασίας σας μπορεί να επιτευχθεί συνδυάζοντας τις επιλογές Εργαλεία - Προστασία φύλλου και Εργαλεία - Προστασία δομής υπολογιστικού φύλλου, συμπεριλαμβανομένης της προστασίας με κωδικό πρόσβασης. Για να απαγορεύσετε εντελώς το άνοιγμα του εγγράφου, στο πλαίσιο διαλόγου Αποθήκευση, σημειώστε το πλαίσιο Αποθήκευση με κωδικό πρόσβασης πριν πατήσετε το πλήκτρο Αποθήκευση.

Σχετικά θέματα

Πίνακας